سۅمبرنہ منز چھِ نٮ۪صف پنجٲبۍ بٲتھ تہٕ نٮ۪صف کٲشِرۍ ۔ لُکہٕ و وترِس سٍتۍ تعلق تھاون وٲلۍ بییہ تہ کینہہ خاص مقالہٕ چھِ کٲشرِ کتابہ منز مثالے "بیون بیون کٔرۍنکھ نقاش" چھُ کٔشیرِ منز کتِر صنعٔژ تہٕ کترِبانن ہٕندِس استعمالس متعلق یا کٲشرۍ رنگ ، پٲتھٕر ، کٔشیرِ ہُند لُکہٕ تھیٹر تہٕ سری نگر چہ کینہہ آورینہ۔"پکھٕ ، پنجہ تہٕ پڈر" عنوانس تحت اکھ سٮ۪ٹھٕ ہے دِلچسپ ، نوو ، معلومٲتی تہٕ پننہ قسمُک گۅڈنیُک مقالہٕ چھُ 42ہن صفن پٮ۪ٹھ۔ اتھ منز چھے سِوۍ ،فطری ، بالا فطری تہٕ خیٲلی جانورن ، جاناوارن ، پشن ، دیومالٲیی کردارن ، اسطوٗری زُو زٲژن تہٕ انسٲنی توہماتن متعلق خاص زانکٲری تہ درٕج تہٕ یِمن زُو زٲژن ہُند انسٲنی سماجس سٍتۍ تعلق بلکہ مختلف قومن ہٕندِس کلچرس پٮ۪ٹھ فی زمانہٕ اُہند اثر تہ ہاونہٕ آمت۔مختٕلف قومن تہٕ مُلکن منز انسانن ہٕندٮ۪ن یِمن زُو زٲژن ہٕندِ تعلقہٕ تَوہُمن ، اعتقادن تہٕ مفادن ہٕنز کتَھ چھنہٕ ساینسی نۅکتے نظٕر کِنۍ کرنہٕ آمٕژ بلکہ یہ کینژھا وَننہٕ آمُت چھُ سُہ چھُ زبان تہٕ لُکہٕ و وترکہ انبار منز ژھارنہٕ گارنہٕ آمُت۔ الہٕ پلہٕ چھُ شیٹھن زُو زٲژن ہُند ذِکر آمُت یِم بہر حال لُکہٕ ووتُرکی کِردار چھِ۔ اَسہ برونہہ کنہ یِم جانور ، جاناوار تہٕ پٔشۍ از تہ کٔشیرِ منز وارٕ کارٕ موجود چھِ ، تِمو تہ چھے وٲنسہٕ وادو پٮ۪ٹھٕ کٲشرِس تخلیقی ادبس تہٕ لُکہٕ و وترِس منز جاے پرٲومٕژ۔ فٲضِل مضمون نگارن چھِ پننہ آیہ سونچِتھ یِمن سارِنٕے زُو زٲژن متعلق زٲنۍ ہٕندۍ توٗدٕ آیٔتۍ تھٲومٕتۍ۔ آگر پچٔھنہ متعلق چھُ تہُند خیال زِ آگر پچھِٔنۍ ، عنقاتہٕ سیمُرغ چھِ اکھ أکِس نِش بیون بِدوٗن۔ وننہٕ چھُ آمُت یِتھٕ پٲٹھۍ چینِٮ۪ن ہُند Logoڈریگن چھُ یا یِتھٕ پٲٹھۍ ہندوستانُک أزیُک لوگوٗLogoتہ چھُ ژورن سٕہن ہُند Capitolیُس شہنشاہ اشوک اعظم﴿273ق۔م﴾ سُند نِشانہٕ چھُ ،یِتھے پٲٹھۍ چھُ آگر پچھِٔنۍ کٔشیرِ ہُند سِمبٕل۔ اصل عبارت چھے یہ :